Liikunnan tutkintotoimikunta 8458 27.9.2013

Opetus- ja kulttuuriministeriö

tutke@minedu.fi

kirjaamo@minedu.fi

LAUSUNTO AMMATILLISEN KOULUTUKSEN TUTKINTOJÄRJESTELMÄN KEHITTÄMISTÄ KOSKEVASTA LUONNOKSESTA HALLITUKSEN ESITYKSEKSI

Liikunnan tutkintotoimikunnan tehtävänä on vahvistaa liikunnanohjauksen perustutkinnon ja liikunnan ammattitutkinnon tutkintosuorituksia. Vuosittainen hyväksyttävien tutkintojen määrä on n. 100. Tutkintotoimikunnan myöntämät näyttötutkintojen järjestämissopimukset kohdentuvat pääasiallisesti urheiluopistoihin ja liikunnan koulutuskeskuksiin.

Liikunnan tutkintotoimikunnan näkökulmasta käsitteistön ja termistön yhtenäistäminen helpottaa tutkintotoimikunnan työtä. Kannatamme myös osaamispisteytykseen siirtymistä ja se pitäisi laajentaa koskemaan myös ammatti- ja erikoisammattitutkintoja.

Liikunta-alan näkökulmasta on hyvä asia, että työkyvyn ylläpitäminen on nostettu uudeksi pakolliseksi sisällöksi. Liikunnan tutkintotoimikunta pitää tärkeänä, että se sisältyisi myös oppisopimuskoulutukseen.

Liikunnan tutkintotoimikunta toivoo, että myös liikunnan ammattitutkinnon suorittaneille tulisi tutkintonimike, joka kuvastaa heidän osaamistaan ja työtehtäviään. Toimenpide auttaisi tutkinnon suorittajia työelämässä. Tämä on myös usein työelämästä kuulemamme toive.

Sarianna Manselius

Liikunnan tutkintotoimikunta